**POVJERENJE U DIGITALNE ZAPISE KAO CENTRALNO ISTRAŽIVAČKO PITANJE NA PROJEKTU INTERPARES TRUST**

Hrvoje Stančić

Odsjek za informacijske i komunikacijske znanosti

Filozofski fakultet Sveučilišta u Zagrebu

[hrvoje.stancic@zg.t-com.hr](mailto:hrvoje.stancic@zg.t-com.hr)

Projekt InterPARES Trust (<http://interparestrust>) globalni je znanstveno-istraživački projekt u kojem sudjeluje više od 340 istraživača podijeljenih u sedam istraživačkih timova. Istraživači s osam hrvatskih institucija sudjeluju u istraživanjima u okviru europskoga istraživačkog tima. Do sada su dovršene četiri istraživačke cjeline. Jedna se bavila pitanjima povjerenja u infrastrukturu kao servis (IaaS) prilikom pohrane arhivskih materijala u oblak, u drugoj su se istraživala pitanja vezana uz e-servise u Hrvatskoj i odabranim zemljama EU, u trećoj se analizirala hrvatska zakonodavna regulativa koja propisuje stvaranje digitalnih registara, dok se u posljednjoj istraživala razina razvijenosti centralnih identifikacijskih i autentikacijskih sustava (engl. single sign-on, SSO) koji objedinjuju sve e-servise tijela državne i javne uprave u svim državama EU. U svim provedenim istraživanjima težište je bilo stavljeno na pitanje povjerenja u istražene sustave i digitalno gradivo koje oni čuvaju. U planu su i nova istraživanja koja će se prikazati.

Ključne riječi: dugoročno očuvanje digitalnoga gradiva, povjerenje u e-gradivo, međunarodno istraživanje, projekt, InterPARES Trust

*Napomena:* Tijekom pisanja ovog sažetka nova istraživanja još nisu formalno odobrena na projektu, ali će to biti na sastanku u Zagrebu netom prije AKM konferencije. Na AKM-u se planiraju dodatno izložiti i te najnovije informacije.